KLASA: 112-01/18-01/0003

URBROJ: 2181-203-01-01-18-0001

Temeljem odluke Fakultetskog vijeća sa osme redovite sjednice od 7. lipnja 2018. god.

KATOLIČKI BOGOSLOVNI FAKULTET SVEUČILIŠTA U SPLITU

**r a s p i s u j e**

**N A T J E Č A J**

1. **za izbor u suradničko zvanje i na radno mjesto asistenta** iz područja humanističkih znanosti, polja teologije i grane moralne teologije na Katedri moralnog bogoslovlja

 (1 izvršitelj m/ž).

Kandidati za navedena radna mjesta trebaju ispunjavati uvjete propisane Zakonom o znanstvenoj djelatnosti i visokom obrazovanju (NN 123/03, 198/03, 105/04, 174/04, 2/07, 46/07, 45/09, 63/11, 94/13, 139/13, 101/14- Odluka USRH, 60/15 i 131/17), uvjete iz Odluke Rektorskog zbora o nužnim uvjetima za ocjenu nastavne i stručne djelatnosti (NN 106/06), Odluke Rektorskog zbora o nužnim uvjetima za ocjenu nastavne i znanstveno stručne djelatnosti (NN 122/17), Statutom Sveučilišta u Splitu, Statutom KBF-a u Splitu te Pravilnikom o izboru u nastavna i suradnička zvanja i odgovarajuća radna mjesta na Katoličkom bogoslovnom fakultetu Sveučilišta u Splitu te su o svemu dužni dostaviti odgovarajuće dokaze.

Uz prijavu za natječaj pristupnici su dužni priložiti:

1. potpisani životopis;

2. »nihil obstat« svoga ordinarija (pristupnici klerici);

3. domovnicu ili dokaz o državljanstvu neke druge države;

4. dokaz o odgovarajućoj stručnoj spremi iz koje se može utvrditi da pristupnik ispunjava uvjete za izbor u odgovarajuće zvanje i na radno mjesto;

5. izvješće o ispunjavanju natječajnih, odnosno minimalnih zakonskih uvjeta, potrebnih za izbor u zvanje i na radno mjesto prema natječaju;

6. za strane državljane dokaz o poznavanju hrvatskog jezika (napredno poznavanje).

Sve radove i natječajnu dokumentaciju potrebno je predati u četiri primjerka te snimljene u PDF-u na CD-u s natječajnom dokumentacijom (izvješća, popise radova i životopis).

Na natječaj se mogu javiti osobe obaju spolova sukladno čl. 13. st. 2. Zakona o ravnopravnosti spolova (NN 82/08).

Pristupnik koji se poziva na pravo prednosti prilikom zapošljavanja u skladu s člancima 102. i 103. Zakona o hrvatskim braniteljima iz Domovinskog rata i članovima njihovih obitelji (NN 121/17), uz prijavu na natječaj u zamolbi dužan je, osim dokaza o ispunjavanju traženih uvjeta, priložiti i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>.

Prijavu sa dokazima o ispunjavanju uvjeta pristupnici natječaja trebaju predati u roku od **30 dana** od dana objave natječaja u Narodnim novinama na adresu Fakulteta s naznakom "za natječaj". Sve zakašnjele i nepotpune prijave neće se razmatrati.

 O rezultatima natječaja pristupnici će biti obaviješteni.

 Prijavom na natječaj, pristupnici natječaja su suglasni da Katolički bogoslovni fakultet Sveučilišta u Splitu može prikupljati, koristiti i dalje obrađivati podatke u svrhu provedbe natječajnog postupka sukladno odredbama Zakona o zaštiti osobnih podataka.

Prijave se podnose na adresu: Sveučilište u Splitu, Katolički bogoslovni fakultet, Zrinsko-frankopanska 19, p.p. 329, HR – 21000 Split

 Katolički bogoslovni fakultet, Sveučilišta u Splitu